RRB NTPC: कब आएगी एनटीपीसी परीक्षा की तारीख? जानिए रेलवे के अधिकारी ने क्या कहा  
एनटीपीसी परीक्षा की तारीख आने वाले दिनों में जारी होगी. 
एग्जाम की तारीख के बाद केंद्र और शिफ्ट डिटेल जारी की जाएगी.
आखिर में एग्जाम से 4 दिन पहले एडमिट कार्ड जारी होगा.
RRB NTPC परीक्षा की तारीख आने वाले दिनों में जारी की जा सकती है. रेलवे भर्ती बोर्ड (RRB) के एक वरिष्ठ अधिकारी ने NDTV को बताया था, ''रेलवे भर्ती परीक्षाएं आयोजित करने के लिए जल्द ही एक एजेंसी नियुक्त करने वाला है. परीक्षा कराने के लिए एजेंसी मिलने के बाद भर्ती परीक्षाएं आयोजित की जाएगी.'' अधिकारी ने यह भी कहा था कि एजेंसी नियुक्त करने की प्रक्रिया में 1 से 2 महीने का समय लग सकता है. ऐसे में उम्मीद है कि नवंबर के आखिरी या दिसंबर के पहले सप्ताह में एनटीपीसी परीक्षा की तारीख (RRB NTPC Exam Date) जारी की जा सकती है. 
आरआरबी एनटीपीसी (RRB NTPC 2019) परीक्षा की तारीख आरआरबी की सभी रीजनल वेबसाइट्स पर जारी की जाएगी. भर्ती परीक्षा का एडमिट कार्ड (RRB NTPC Admit Card) एग्जाम से 4 दिन पहले जारी होगा. उम्मीदवार अपने रीजन की आरआरबी वेबसाइट पर जाकर अपना एडमिट कार्ड डाउनलोड कर सकेंगे. आपको बता दें कि एनटीपीसी (RRB NTPC) के 35,208 पदों पर 1 करोड़ 26 लाख 30 हजार 885 उम्मीदवारों ने आवेदन किया है.